For meget vitamin kan være skadeligt

Vitaminer er gavnlige for din krop. I den rette dosis. Du kan nemlig få for meget vitamin. Særligt når der gælder de fedtopløselige vitaminer A, D og E. For mens de vandopløselige vitaminer ryger ud med urinen, hvis du får for meget, ophober de fedtopløselige sig i kroppen.

En forgiftning med a-vitamin kan for eksempel give skader på leveren, mens overdosering af d-vitamin gennem længere tid kan føre til nyreskader. Det kræver dog meget store doser.

Et tilskud må maksimalt indeholde 100 procent af det daglige referenceindtag (det, der er markeret som RI* på bagsiden af vitamin-glasset). - Og helst skal indholdet være lavere end RI*, da der jo netop er tale om et tilskud til kosten, siger Anja Pia Biltoft-Jensen.

Kilder: Anja Pia Biltoft-Jensen, altomkost.dk.